
	Aktiwiteit 1: Informele Assessering
Voltooi die volgende aktiwiteit individueel.


Vraag 1.1
Kies die korrekte antwoord en skryf slegs die letter (A-D) langs die vraagnommers (1.1.1 tot 1.1.3) neer, byvoorbeeld, 1.1.4. D.
1.1.1	Wat is die hoofdoel van die Nasionale Skoolveiligheidsraamwerk (NSVR)?
A.	Om finansiering vir nuwe skoolgeboue te voorsien
B. 	Om veilige en ondersteunende leeromgewings te skep (🗸)
C. 	Om onderwysers in wiskunde en wetenskap op te lei
D. 	Om leerders wat aan betogings deelneem, te dissiplineer		                                  				

1.1.2	Watter een van die volgende is ’n sleutelrol van die Nasionale Kinderbeskermingsregister?
A.	Om gratis onderwys aan alle kinders aan te bied
B. 	Om skole met hoë veiligheidsgraderings aan te teken
C. 	Om persone te identifiseer wat ongeskik is om met kinders te werk (🗸)
D. 	Om skoolvervoer vir leerders in landelike gebiede te reël			      		

1.1.3	Hoe ondersteun die Slagofferbemagtigingsprogram (SBP) slagoffers van geweld?
A.       	Deur vir hulle werksgeleenthede te voorsien
B. 	Deur traumaberading en regsbystand aan te bied (🗸)
C. 	Deur hulle op te lei om polisielede te word
[bookmark: _Hlk168353427]D. 	Deur die oortreders direk te straf																				(3 x 1) (3)


Vraag 1.2
Lees die uittreksel hieronder en beantwoord die vrae wat volg in volsinne. 
	Beskerming teen geweldsmisdade
Geweld raak baie individue en gemeenskappe, maar daar is maniere om veilig te bly en hulp te soek. Om moontlike waarskuwingstekens in ander te herken, kan help om skade te voorkom. Wanneer iemand onveilig voel, kan hulle ondersteuning soek deur toepaslike ondersteuningskanale te kontak. Om te leer hoe om jouself te beskerm, is ook ’n belangrike lewensvaardigheid.

[Aangepas uit: https://www.powa.co.za/add-your-voice-to-enddomesticsilence/ Toegangsdatum: 10 Junie 2024]



1.2.1	Definieer die term ‘beskerming’ in die konteks van geweldsmisdade. 	        		   (1 x 1) (1)

Beskerming…
· behels om iemand veilig te hou ten opsigte van gevaar/skade. (🗸)
· is optrede wat fisiese/emosionele beserings voorkom. (🗸)
· behels stappe wat geneem word om individue teen gewelddadige dreigemente te beskerm. (🗸)

Enige EEN van die bogenoemde vir EEN punt        	

1.2.2	Noem TWEE ondersteuningskanale wat ’n individu kan kontak indien hulle in gevaar van 
geweld is.		             							   	 	   (2 x 1) (2)

Moontlike antwoorde kan die volgende insluit:
· Die polisie kan onmiddellike hulp bied in gevaarlike situasies. (🗸)
· Skoolowerhede, soos onderwysers/beraders, kan leiding/ondersteuning bied. (🗸)
· Gemeenskapsentrums kan berading/veilige ruimtes voorsien. (🗸)
· Childline South Africa bied 24/7 ondersteuning aan. (🗸)
· Lifeline South Africa voorsien berading. (🗸)

Enige TWEE van die bogenoemde vir EEN punt elk 
           
1.2.3	Noem TWEE waarskuwingstekens wat kan aandui dat ’n individu moontlik gewelddadige 
neigings het.          			  							   (2 x 1) (2)

Hulle mag dalk…
· gereeld woede-uitbarstings hê. (🗸)
· liggaamlike aggressie teenoor mense/diere toon. (🗸)
· verbaal beledigend wees. (🗸)
· dreig om ander skade aan te doen. (🗸)
· liggaamstaal/gebare gebruik om ander te intimideer. (🗸)
· hul aktiwiteite/bedoelings vir ander wegsteek. (🗸)
· obsessief wees oor wapens. (🗸)
· ’n ongesonde fassinasie met gewelddadige films/videospeletjies/boeke hê. (🗸)
· dwelms/alkohol misbruik. (🗸)
· oormatige jaloesie/beheersende gedrag teenoor vriende/familie/romantiese vennote toon. (🗸)

Enige TWEE van die bogenoemde vir EEN punt elk
                    	 										
1.2.4	Beveel EEN aksie aan wat ’n individu kan neem om hulself teen geweld te beskerm.             (1 x 2) (2)

Hulle kan…
· geïsoleerde areas vermy, veral in die aand, (🗸) wat hul kwesbaarheid kan verminder/die kans dat hulle geteiken word, beperk. (🗸)
· die situasie verlaat/na ’n veilige plek soos ’n polisiestasie/’n vriend(in) se huis gaan, (🗸) wat hulle teen onmiddellike gevaar kan beskerm. (🗸)
· hul ligging/planne met ’n betroubare persoon deel, (🗸) wat kan help om vinnig hulp te kry as iets verkeerd loop. (🗸)
· dwelms/alkohol/mense wat dit gebruik, vermy, (🗸) wat hul risiko om by gewelddadige gedrag betrokke te raak/daaraan blootgestel te word, kan verminder. (🗸)
· gewelddadige gedrag by ’n vertroude volwassene/die polisie aanmeld, (🗸) wat kan help om skade te voorkom/verseker dat die situasie aangespreek word. (🗸)
· met ’n opgeleide professionele persoon praat vir raad/ondersteuning, (🗸) wat hulle kan help om vrees/angs te hanteer/veilige oplossings te vind. (🗸)

Enige EEN van die bogenoemde vir TWEE punte
(m.a.w. EEN punt vir stelling en EEN punt vir motivering/verduideliking)
				[7]

[Groottotaal: 10]

